
Da li je zabranjeno pisanje po kaburovima (nišanima)?


* 
* 
* 
* 
* 
* 
* 

 
Da li je zabranjeno pisanje po kaburovima (nišanima)?

Džabir, radijallahu anhu, pripovijeda da je Resulullah, sallallahu alejhi ve sellem, zabranjivao krečenje kaburova, pisanje po njima, podizanje građevina i sjedanje na kaburove.


Propisi u vezi s poglavljem 


Prvo, po kaburu je zabranjeno pisati. Eš-Ševkani veli: ” … dakle, iz navedenog se hadisa ;zaključuje da je pisanje po kaburu zabranjeno, i u tome nema razlike između pisanja imena umrlog i nekih drugih podataka.  

Drugo, neki su učenjaci kazali da nema problema u tome da se napiše ime umrlog, pod uvjetom da to ne bude u cilju uljepšavanja kabura. Kao dokaz uzeli su analogiju. Kažu da je Resulullah, sallallahu alejhi ve sellem, ***[kabur](https://pitajucene.com/search/kabur/questions/ "Pretraži pitanja o kaburu")*** Osmana b. Mazuna, radijallahu anhu, označio kamenom. Eš-Ševkani, opet, ističe: “To je tahsis, specifikacija analogijom, i taj je princip dopustila većina učenjaka; nije tačno da se ovdje radi o analogiji koja je u suprotnosti sa šerijatskim tekstom – što kaže autor djela Dav’un-nehar – smatram da je ova analogija validna.”  

Šejh El-Albani rekao je: “Smatram, a Svevišnji Allah najbolje zna, da je neispravno reći da je ova analogija generalno ispravna, već ispravno ju je ograničiti: ako se zbog brojnosti kaburova ili mnoštva obilježenih, postavljanjem kamena ne ostvaruje cilj zbog kojeg je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, označio Osmanovu humku – raspoznavanje kabura, tada je dopušteno napisati ime na njega da bi se raspoznavao, a Svemogući Allah najbolje zna.” Treće, komentirajući navedeno Džabirovo, radijallahu anhu, predanje, imam El-Hakim, 1 /370, zapisao je sljedeće: “Predanje nije praktično poznato kod muslimana. Naime, na kaburovima islamskih učenjaka od istoka do zapada postoje ispisani podaci, to je praksa koju su od prvih naslijedili potonji.” Međutim, imam Ez-Zehebi pobio je njegove riječi rekavši: “El Hakimove su riječi beskorisne. Nije nam poznato da je ijedan ***[ashab](https://pitajucene.com/search/ashab/questions/ "Pretraži pitanja o ashabima")*** pisao po kaburu, to su uveli neki ***[tabiini](https://pitajucene.com/search/tabiin/questions/ "Pretraži pitanja o tabiinima")***, a u tome ih slijedile kasnije generacije, ne znajući da je to zabranjeno.”


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


